»Vi ved ikke, hvad der foregår. Vi har ingen idé om det. Min kone er chokeret. Hun skulle have været på arbejde her til morgen, men det kan vi ikke komme til, for nu har vi ingen bil«.

Sådan siger Osman Durmaz til Ekstra Bladet. Natten til søndag eksploderede hans lille VW Caddy varebil i Mjølnerparken på Nørrebro i København.

Osman Durmaz, der er tyrkisk kurder, men som har boet 36 år i Danmark, driver sammen med den 46-hustru et lille rengøringsfirma.